MAKRO ผนึก 60 พันธมิตรจัดแคมเปญ “แม็คโครจัดให้ ผนึกกำลังเพื่อชุมชนโชห่วย”
MAKRO ผนึกพันธมิตรธุรกิจกว่า 60 ราย ผ่านแคมเปญ “แม็คโคร จัดให้ ผนึกกำลัง เพื่อชุมชนโชห่วย” เพื่อสนับสนุนให้ผู้ประกอบการรายย่อยผ่านวิกฤตนี้ไปด้วยกัน
MAKRO ผนึกพันธมิตรธุรกิจกว่า 60 ราย ผ่านแคมเปญ “แม็คโคร จัดให้ ผนึกกำลัง เพื่อชุมชนโชห่วย” เพื่อสนับสนุนให้ผู้ประกอบการรายย่อยผ่านวิกฤตนี้ไปด้วยกัน
4 เม.ย. 2565

นางซันนี่ ซิดิค ผู้บริหารสูงสุด สายงานบริหารสินค้า บริษัท สยามแม็คโคร จำกัด (มหาชน) หรือ MAKRO กล่าวว่าจากสถานการณ์การเพิ่มขึ้นของราคาพลังงาน ซึ่งส่งผลต่อราคาสินค้า รวมถึงวิกฤตโควิด-19 ได้ส่งผลกระทบเป็นวงกว้างกับผู้ประกอบการร้านค้าปลีกรายย่อยหรือโชห่วยที่มีอยู่ทั่วประเทศ MAKRO จึงได้ผนึกกำลังครั้งใหญ่จับมือพันธมิตรทางธุรกิจกว่า 60 ราย มาร่วมกันนำสินค้าอุปโภค-บริโภค สำหรับผู้ประกอบการรายย่อย นำมาจัดรายการมากกว่า 10,000 รายการ ผ่านแคมเปญ “แม็คโคร จัดให้ ผนึกกำลัง เพื่อชุมชนโชห่วย” สร้างโอกาสให้ธุรกิจรายเล็กอยู่รอดได้ในสถานการณ์แห่งความยากลำบากเช่นนี้
“แม็คโคร จัดให้ เป็นแคมเปญสำหรับผู้ประกอบการที่จัดมาอย่างต่อเนื่องเป็นปีที่ 11 โดยในปีนี้ มีคอนเซ็ปต์คือ ‘ผนึกกำลัง เพื่อชุมชนโชห่วย’ ซึ่งชุมชนโชห่วยในที่นี้หมายถึงร้านค้าปลีก ซึ่งเป็นศูนย์กลางเศรษฐกิจของทุกชุมชน และยังตอกย้ำความตั้งใจจริงในการช่วยเหลือผู้ประกอบการค้าปลีกรายย่อยของ แม็คโคร” นางซันนี่กล่าว  
สำหรับกิจกรรม “แม็คโคร จัดให้ ผนึกกำลัง เพื่อชุมชนโชห่วย” ในปีนี้มีสินค้าอุปโภคบริโภคจากแบรนด์พันธมิตรมากกว่า 60 ราย ประเภทเครื่องดื่มและของกินของใช้ที่จำเป็นต่อการดำรงชีพ ซึ่งเป็นสินค้ายอดนิยมของร้านโชห่วย จำนวนมากกว่า 10,000  รายการ นำมาจัดรายการภายใต้กลยุทธ์ ลด-แลก-ลุ้น ประกอบด้วย
ทั้งนี้ ร้านค้าปลีกรายย่อยหรือโชห่วย สามารถเข้าร่วมโครงการได้ตั้งแต่วันนี้ – 31 พฤศจิกายน 2565 ที่แม็คโครทุกสาขา  แม็คโครแอปพลิเคชั่น และแม็คโครคลิก ติดตามรายละเอียดเพิ่มเติมได้ที่จุดบริการลูกค้า หรือแม็คโครแอปพลิเคชั่น
“การผนึกกำลังของแม็คโครและพันธมิตรทางธุรกิจทุกรายครั้งนี้ เราคาดหวังว่าจะมีร้านค้าโชห่วยที่เข้าร่วมกว่า 150,000 ราย ซึ่งจะช่วยลดต้นทุนราคาสินค้า ช่วยให้พี่น้องผู้ประกอบการค้าปลีกรายย่อยอยู่รอดได้ ในขณะที่ประชาชนทั่วไปก็จะได้รับประโยชน์ในการลดภาระค่าครองชีพไปด้วย  เราจะก้าวผ่านทุกวิกฤตการณ์ไปด้วยกัน” นางซันนี่ กล่าว